528 DE AUGMENTIS SCIENTIARUM 



At Pana oblectant Nympha, Anim^e scilicet ; deliciae enim 

 mundi Animas viventium sunt. Hie autem merito illarum 

 imperator, cum illae naturam quaeque suam tanquam ducem 

 sequantur, et circa eum infinita cum varietate, veluti singular 

 more patrio, saltent et choreas ducant, motu neutiquam cessante. 

 Itaque acute quidam ex recentioribus facultates animae omnes 

 ad Motum reduxit, et nonnullorum ex antiquis fastidium et 

 prsfecipitationem notavit, qui memoriam et phantasiam et ra- 

 tionem defixis praepropere oculis intuentes et contemplantes, 

 Vim Cogitativam, quae primas tenet, praetermiserunt. 1 Nam 

 et qui meminit, aut etiam reminiscitur, cogitat ; et qui ima- 

 ginatur similiter cogitat ; et qui ratiocinatur utique cogitat : 

 denique Anima, sive a sensu monita, sive sibi permissa, sive 

 in functionibus intellectus, sive affectuum et voluntatis, ad 

 modulationem cogitationum saltat ; quas est ilia Nympha- 

 rum tripudiatio. Una vero perpetuo comitantur Satyri et 

 Sileni, Senectus scilicet et Juventus. Omnium enim rerum 

 est aetas quaedam hilaris et motu gaudens, atque rursus aBtas 

 tarda et bibula ; utriusque autem aetatis studia vere contem- 

 planti fortasse ridicula et deformia videantur, instar Satyri 

 alicujus aut Sileni. De Panicis autem Terroribus prudentis- 

 sima doctrina proponitur. Natura enim rerum omnibus viven- 

 tibus indidit metum et formidinem, vitse atque essentiae suae 

 conservatricem, ac mala ingruentia vitantem et depellentem. 

 Veruntamen eadem Natura modum tenere nescia est, sed timo- 

 ribus salutaribus semper vanos et inanes admiscet; adeo ut 

 omnia, (si intus conspici darentur,) Panicis terroribus plenissima 

 sint ; praesertim human a ; et maxime omnium apud vulgum, qui 

 superstitione (quaa vere nihil aliud quam Panicus Terror est) in 

 immensum laborat et agitatur, praecipue temporibus duris et 

 trepidis et adversis. Neque superstitio ista tantummodo in 

 vulgo regnat, sed ab opinionibus vulgi etiam in sapientiores ali- 

 quando insilit, ut divine Epicurus (si caetera quae de Diis dis- 

 seruit ad hanc normam fuissent) locutus sit ; Non Deos vulgi 

 negare profanum, sed vulgi opiniones Diis applicare profanum. 2 



Quod vero attinet ad audaciam Panis, et pugnam per provo- 

 cationem cum Cupidine ; id eo spectat, quia materia non caret 



1 The writer referred to is A. Donius. See his De Naturd Hominis, 1581, the 

 title of the twenty-first chapter of the second book of which is Omnes Operation*! 

 Spiritus esse Motum ft Sensum. For an account of this "motus" see the sixteenth 

 chapter of the second book. As might be supposed, Donius is altogether a materialist. 



2 Diogenes Laert. x. 123. 



